সহযাত্রী অসুস্থ হয়ে পড়ায় সামিটের একেবারে কাছে দাঁড়িয়ে কতগুলি বিকল্প উঠে আসছিল। এক, সামিট করে যারা নেমে আসছিলেন তাদের সঙ্গে নীচে পাঠিয়ে দেওয়া। দুই, হাইক্যাম্পে ছেড়ে যাওয়া, যেখানে বাকিরা সামিট শেষ করে ফিরে আসবে। তিন, অভিযান শেষ না করে ওখান থেকেই ফিরে আসা। চার এবং শেষ বিকল্প হল, অসুস্থ সহযাত্রীকে ফেলে রেখে এগিয়ে যাওয়া। একেবারে অপারগ পরিস্থিতিতে সাধারণত এই বিকল্পের কথা ভাবা হয়। তবে একটা ব্যাপার আগে থেকেই ঠিক ছিল। একজন সামিট করতে না পারলে বাকিরাও নয়। অসুস্থ সহযাত্রীকে সঙ্গে নিয়ে ফিরে আসার সিদ্ধান্ত নেন পুণিতরা। বন্ধুকে নামিয়ে আনার জন্য একপ্রেস ইঞ্জিন তৈরি করার কথা ভাবা হল। কী এই এক্সপ্রেস ইঞ্জিন? একজন দড়ির ছোট প্রান্ত ধরে থাকবে অন্য জন লম্বা প্রান্তটি ধরে থাকবে। যিনি লম্বা প্রান্ত ধরে টানবেন আর অন্যরা অসুস্থ ব্যক্তিকে নামার সময় দাঁড়িয়ে থাকতে সাহায্য করবেন। ‘পাহাড়ে আমি বহুবার হেরেছি। আর সেই হারা মনে গভীর ক্ষত সৃষ্টি করে। তার থেকে অনেক কিছু শিখেছি। তারমধ্যে একটা হল-হার বলে কিছু নেই। অন্যটা হল, কীভাবে সবার সঙ্গে জুড়ে থাকতে হয়। সেটাও একটা বড় শিক্ষা। যদি লিডার হন,জানবেন একটা দলের চেষ্টায় আপনিও এগিয়ে যাচ্ছেন। আর তৎক্ষনাৎ সিদ্ধান্ত নেওয়ার শিক্ষা দেয় পর্বতারোহণ’, বলেন পুণিত। হেরে গেলে কীভাবে উঠে দাঁড়াতে হয় এই শিক্ষা পুণিত শুধু পর্বতারোহণ থেকেই নেননি বরং কর্পোরেট দুনিয়ার উত্থান-পতন থেকেও অনেক কিছু শিখেছেন।